Վալենտին Թովմասյան

**Վալենտին Խաչատուրի Թովմասյան**  (), հայ երաժշտագետ, արվեստագիտության թեկնածու։

## Կենսագրություն
Վալենտին Թովմասյանը ծնվել է 1937 թվականին, Երևանում։ 1958 թվականին ավարտել է Ռոմանոս Մելիքյանի անվան երաժշտական ուսումնարանի փողային բաժնի շեփորի դասարանը` ՀՀ վաստակավոր արտիստ Աշոտ Կարապետյանի ղեկավարությամբ, 1967 թվականին՝ Երևանի Կոմիտասի անվան պետական կոնսերվատորիայի նվագախմբային ֆակուլտետի փողային ամբիոնի շեփորի դասարանը` ՀՀ արվեստի վասատակավոր գործիչ Միքայել Խաչատրյանի ղեկավարությամբ։

1962-1967 թթ. աշխատել է որպես շեփորահար Երևանի  «Նաիրի» կինոթատրոնի ջազ նվագախմբում, ապա «Երևան» փողային նվագախմբում, մասնակցել շուրջ 100 համերգի։ 1967-1977 թթ. աշխատել է որպես շեփորահար ՀԽՍՀ հեռուստատեսության և ռադիոյի պետական կոմիտեի սիմֆոնիկ նվագախմբում, որի կազմում բազմաթիվ ձայնագրություններ է կատարել և մասնակցել ավելի քան 200 համերգի։  1978-1989 թթ. Երևանի Խ. Աբովյանի անվան հայկական պետական մանկավարժական ինստիտուտում դասավանդել է «Փողային գործիքների կատարողական արվեստի պատմություն» և «Փողային գործիքների կատարողական արվեստի մեթոդիկա»։ 1977-2006 թթ.   աշխատել է Հայաստանի ռադիոյի երաժշտական հաղորդումների գլխաղոր խմբագրության երաժշտական մեկնաբան, ավագ խմբագիր։ Հեղինակել է ավելի քան 4000 ռադիոծրագիր, ինչպես նաև 120 ռադիոծրագիր Մոսկվայի «Օստանկինո» և 250 ռադիոծրագիր «ՎԷՄ» ռադիոկայանների համար։ 1992 թվականից դասավանդել է «Փողային գործիքների կատարողական արվեստի պատմություն» և «Փողային գործիքների կատարողական արվեստի մեթոդիկա» Երևանի Կոմիտասի անվան պետական կոնսերվատորիայում։ 2000 թվականից աշխատել է «Երաժշտական Հայաստան» գիտատեսական, քննադատական-հրապարակախոսական երաժշտական ամսագրի պատասխանատու քարտուղար։ 2004 թվականից աշխատել է Երևանի Կոմիտասի անվան պետական կոնսերվատորիայի հրատարակչության բաժնի վարիչ, «Երաժիշտ» ամսաթերթի և Երևանի պետական կոնսերվատորիայի ուսումնամեթոդական աշխատությունների ժողովածուի խմբագիր։

## Մրցանակներ
2005 թ. Թովմասյանն արժանացել է Հայաստանի ռադիոյի «Ոսկե գրիչ» հատուկ մրցանակին։

#### Գիտական աստիճաններ
2004 թ. Վ. Թովմասյանին շնորհվել է Երևանի Կոմիտասի անվան պետական կոնսերվատորիայի դոցենտի կոչում։

2011 թ. Հայաստանի Գիտությունների ազգային ակադեմիայի Արվեստի ինստիտուտում Վ. Թովմասյանը պաշտպանել է «Նվագախմբային փողային գործիքները և դրանց կատարողականությունը Հայաստանում» թեկնածուական ատենախոսությունը և ստացել արվեստագիտության թեկնածուի գիտական աստիճան։

## Աշխատություններ
Վալենտին Թովմասյանը գիտական բազմաթիվ գրախոսականների հեղինակ է, հանդես է եկել հանրապետական և միջազգային գիտաժողովներում։ Հրատարակել է  «Կյանքի ուրվագիծ. Միքայել Խաչատրյան» (2004), «Փողային և հարվածային գործիքներ փայտից և պղնձից» (2011), «Փայտյա և պղնձյա փողային գործիքների կատարողական արվեստի պատմություն» (2014) և «Փայտյա և պղնձյա փողային գործիքների կատարողական արվեստի մեթոդիկա» (2014) գրքերը։

Գրի է առել և խմբագրել է Հայկազ Ճգնավորյանի «Հուշ և Փաշառու» հուշամատյանը («Արաքս», Թեհրան 2009)։

Վ. Թովմասյանի հեղինակած գիտական, վերլուծական, քննադատական և հրապարակախոսական ավելի քան 1000 հոդված է տպագրել «Սովետական Հայաստան», «Սովետական արվեստ», «Երեկոյան Երևան», «Ավանգարդ», «Հայրենիքի ձայն», «Գեղարվեստ», «Ուրբաթ», «Եթերում է Երևանը», «Եթեր», «TV Channel», «Ալիք», «Արարատ», «Երաժիշտ», «Զրուցակից», «Երաժշտական Հայաստան», «Музыкальная Академия» (Մոսկվա), «Собеседник Армении», «Գրականութեան և Արուեստներու» և «Շիրակ» (Հալեպ) պարբերականներում և ամսագրերում։

մինի|277x277փքս|Վալենտին Թովմասյանը տիկնոջ` Նելլի Մուրադյանի հետ, 1977թ.

## Ընտանիք
* Հայրը՝ Խաչատուր Լևոնի Թովմասյան (1913-1942) 
* Մայրը՝ Վարդուհի Ալեքսանի Նիկողոսյան (1919-2010)
* Քույրը` Սվետլանա Խաչատուրի Թովմասյան

1971 թվականին ամուսնացել է կենսաբան Նելլի Բարսեղի Մուրադյանի հետ։ 1976 թվականին ծնվել է նրանց որդին` Նարեկ Թովմասյան։

## Անդամակցություն
* Հայաստանի կոմպոզիտորների միության անդամ (2015) 
* ԽՍՀՄ և Հայաստանի ժուռնալիստների միության անդամ (1981) 
* Հայաստանի երաժշտական ընկերության անդամ (1980) 
* Հայաստանի թատերական գործիչների միության անդամ (1960)

## Գրքեր
Վ.Թովմասյան. ՓԱՅՏՅԱ և ՊՂՆՁՅԱ ՓՈՂԱՅԻՆ ԳՈՐԾԻՔՆԵՐԻ ԿԱՏԱՐՈՂԱԿԱՆ ԱՐՎԵՍՏԻ ՄԵԹՈԴԻԿԱ V.Tovmasyan: METHODOLOGY OF PERFORMING ARTS OF WOODWIND AND BRASS INSTRUMENTS

Վ․Թովմասյան․ ՓԱՅՏՅԱ, ՊՂՆՁՅԱ ՓՈՂԱՅԻՆ և ՀԱՐՎԱԾԱՅԻՆ ԳՈՐԾԻՔՆԵՐԻ ԿԱՏԱՐՈՂԱԿԱՆ ԱՐՎԵՍՏԻ ՊԱՏՄՈՒԹՅՈՒՆ V.Tovmasyan: HISTORY OF PERFORMING ARTS OF WOODWIND, BRASS INSTRUMENTS AND DRUMS

## Ծանոթագրություններ

## Արտաքին հղումներ
* Վալենտին Թովմասյանի կենսագրությունը Հայաստանի կոմպոզիտորների միության կայքում
* Վալենտին Թովմասյանի կենսագրությունը zarkfoundation.com կայքում
* Մայր աթոռում շքանշաններ են հանձնել News.am 02.04.2012
* «Փողային գործիքների կատարողական արվեստը հասել է շոշափելի հաջողությունների» Իրավունք 06.12.14
* «Վալենտին Թովմասյանի բացառիկ ձեռնարկները» Առավոտ 08.12.2014
* Առաջին անգամ հրատարակվել են փողային կատարողական արվեստին վերաբերող ուսումնական ձեռնարկներ Panorama.am 04.12.2014
* Հրատարակվել են փողային կատարողական արվեստին վերաբերող ուսումնական ձեռնարկներ Armenpress 04.12.2014
* Առաջին անգամ հրատարակվել են փողային կատարողական արվեստի վերաբերող ուսումնական ձեռնարկներ Իրավունք 04.12.2014
* Արվեստի նոր ձեռնարկներ Երիտասարդ 05.12.2014
* Հայաստանում առաջին անգամ հրատարակվել են փողային կատարողական արվեստին վերաբերող ուսումնական ձեռնարկներ 168 ժամ 05.12.2014 
* Հայաստանում 1-ին անգամ հրատարակվել են փողային կատարողական արվեստին վերաբերող ուսումնական ձեռնարկներ Shamshyan.com 03.12.2014
* ՀՀ-ում առաջին անգամ հրատարակվել են փողային կատարողական արվեստի մասին ուսումնական ձեռնարկներ Asekose.am 04.12.2014
* "Памяти коллеги" Общественное радио Армении 29.12.2017
* "Մահացել է ռադիոլրագրող, արվեստագետ Վալենտին Թովմասյանը" armradio.am 29.12.2017

#### Հոդվածներ
* “One of the founders of the Armenian jazz Tsolak Martiros Vartazaryan”
* «ZILDJIAN ծնծղաների ՀԱՅ ԱՐՔԱՆԵՐԻ 17 սերունդը...» thearmenians.am«ՀԱՅԵՐ» ՀԱՄԱՀԱՅԿԱԿԱՆ ՄԵԴԻԱՀԱՐԹԱԿ
* "Զաքարի Շուշին ու «ՎԱՐԱՆԴԱՆ»" thearmenians.am«ՀԱՅԵՐ» ՀԱՄԱՀԱՅԿԱԿԱՆ ՄԵԴԻԱՀԱՐԹԱԿ
* "Арцахский слушатель гораздо теплее и искренней европейского" 
* Tovmasyan V. Kh. (2018) “Love towards the country above all”, ''Musical Armenia'', 1(54), pp. 69–72.
* Tovmasyan V. Kh. (2020). “Zaven Ghevond Vardanyan”. ''Musical Armenia'', *1*(58), 59–63

#### Հարցազրույցներ
* "Չակերտներ" - Վալենտին Թովմասյան
* «Երաժշտական Հայաստան»․ հայկական երաժշտական կյանքի տարեգրությունը 
* "Touching the soul: Young musicians deliver classical music to Armenian youth" 

Կատեգորիա:Արվեստագիտության թեկնածուներ
Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ երաժշտագետներ
Կատեգորիա:Հայաստանի ժուռնալիստների միության անդամներ
Կատեգորիա:Հայաստանի կոմպոզիտորների և երաժշտագետների միության անդամներ